Na temelju članka 17. Zakona o sustavu civilne zaštite (»Narodne novine« broj 82/15, 118/18, 31/20, 20/21, 114/22), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (NN 66/21), i članka 28.Statuta Općine Baška Voda ("Službeno glasilo Općine Baška Voda", broj 7/21), Općinsko vijeće Općine Baška Voda na prijedlog načelnika na 14. sjednici održanoj dana 18.prosinca 2023. donosi

**GODIŠNJU ANALIZU STANJA**

**SUSTAVA CIVILNE ZAŠTITE OPĆINE BAŠKA VODA**

**ZA 2023. GODINU**

UVOD

Sukladno članku 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (NN 49/17), godišnjim analizama stanja sustava civilne zaštite prati se napredak unaprjeđenja sustava civilne zaštite, utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite. Godišnju analizu stanja sustava civilne zaštite prema članku 17. stavku 1. Zakona o sustavu civilne zaštite, donosi Općinsko vijeće na prijedlog Načelnika.

STANJE SUSTAVA CIVILNE ZAŠTITE

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te civilne zaštite građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

U prethodnom razdobljuOpćina Baška Voda je sukladno važećim propisima vezanim za ustrojavanje i razvoj sustava CZ poduzela sljedeće mjere i aktivnosti:

Općinsko vijeće na prijedlog načelnika općine usvojilo je

* Procjenu rizika od velikih nesreća za Općinu Baška Voda – (ožujak/2021.)
* Odluku o utvrđivanju operativnih snaga i osnivanju postrojbi civilne zaštite – (ožujak/2014.)
* Odluku o određivanju pravnih osoba od interesa za sustav civilne zaštite – (lipanj/2022.)
* Godišnja analiza stanja sustava civilne zaštite – (ožujak/2022)

Načelnik Općine donio je

* Plan djelovanja civilne zaštite – (20.srpnja 2021.)
* Plan vježbi civilne zaštite – (20.rujna 2023.)
* Odluku o osnivanju i imenovanju stožera Civilne zaštite – (23.lipnja 2021)

Osim navedenih planskih i normativnih dokumenata Načelnik općine je tijekom proteklog razdoblja organizirao provođenje dodatnih aktivnosti na razvoju operativnih snaga i sustava civilne zaštite:

* donosio odluke radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite – tijekom godine
* organizirao je i financiranje, opremanje, sukladno smjernicama i planu razvoja sustava civilne zaštite
* organizirao da se redovito ažurira procjena rizika i plan djelovanja civilne zaštite
* osigurao uvjete za izvršavanje zadaća u provedbi drugih mjera civilne zaštite (zaštita od požara)
* osigurao uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika
* putem stručnih službi općine osigurao uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite
* organizirao vođenje evidencije stradalih osoba u velikim nesrećama i katastrofama.

OPERATIVNE SNAGE SUSTAVA CIVILNE ZAŠTITE

Sustav civilne zaštite Općine Baška Voda povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe. Operativne snage kao dio sustava civilne zaštite su sve prikladne i raspoložive sposobnosti i resursi operativnih snaga namijenjeni provođenju mjera civilne zaštite.

Za područje Općine Baška Voda ustrojene su sljedeće operativne snage:

|  |  |  |
| --- | --- | --- |
| **Operativne snage sustava CZ** | | |
|  | dio operativnih snaga | naziv ili broj članova, pripadnika, |
| a | Stožer civilne zaštite | 13 članova |
| b | Operativne snage vatrogastva | DVD Baška Voda (47 operativnih članova)  DVD Promajna (20 operativnih članova) |
| c | Operativne snage Hrvatskog Crvenog križa | GDCK Makarska |
| d | Operativne snage Hrvatske gorske službe spašavanja | HGSS Stanica Makarska |
| e | Udruge građana | Lovačka udruga ''Kuna'' Baška Voda  Hrvatsko Planinarsko društvo ''Sv. Ilija'' Baška Voda |
| f | Postrojbe i povjerenici civilne zaštite | 1 postrojba CZ sa 16 pripadnika |
| g | Koordinatori na lokaciji | imenuju se sukladno nastaloj situaciji |
| h | Pravne osobe u sustavu civilne zaštite | DVD Baška Voda  DVD Promajna  Komunalno poduzeće Gradina-Baška Voda d.o.o.  Turističko-športska luka Baška Voda  Club Adriatic d.o.o. –Turističko naselje Baško polje  Lovačka udruga “Kuna” Baška Voda  Hrvatsko planinarsko društvo “Sv. Ilija” Baška Voda |

**a) Stožer civilne zaštite**

Stožer je stručno, operativno i koordinativno tijelo koje usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

Stožer obavlja zadaće koje se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera rukovodi načelnik Stožera, a kada se proglasi velika nesreća rukovođenje preuzima načelnik Općine Baška Voda.

Stožer civilne zaštite u 2023. godini održavao je sjednice, a iste su bile vezanje za organizaciju zaštite od požara, te provođenje ostalih planiranih preventivnih mjera i aktivnosti.

Za jačanje stručnih, operativnih i koordinativnih sposobnosti stožera civilne zaštite u narednom periodu potrebno je:

* osposobiti nove članove stožera za provođenje mjera i aktivnosti civilne zaštite u velikim nesrećama i katastrofama
* osigurati upoznavanje svih članova stožera s procjenom rizika od velikih nesreća
* osigurati poznavanje zadaća članova stožera iz plana djelovanja civilne zaštite
* upoznati sve članove stožera s poslovnikom o radu stožera
* osigurati sudjelovanje članova stožera u vježbama operativnih snaga

**b) Operativne snage vatrogastva**

Operativne snage vatrogastva kao temeljni dio snaga civilne zaštite, čine DVD Baška Voda (47 operativna člana) i DVD Promajna (20 operativnih članova).

Dobrovoljno vatrogasno društvo Baška Voda djeluje na području mjesta Baška Voda, cijele općine Baška Voda, a po potrebi pomaže i susjednim općinama. U postrojbi djeluje 47 operativnih članova od toga je 45 dobrovoljnih i 2 profesionalca, koji vrše operativno dežurstvo cijele godine. U slučaju potrebe spremno je intervenirati najmanje 50 % članova. U vrijeme sezone provodile su se pojačane mjere zaštite od požara od 01.06 do 30.09. U Dobrovoljnom vatrogasnom društvu Općine Baška Voda tijekom 24 h dežura do 3 vatrogasca u 4 smjene. U ostalom dijelu godine 2 vatrogasca u dnevnoj smjeni.

Vatrogasna postrojba DVD–a Baška Voda raspolaže s 6 vozila ( 1 zapovjedno, 1 navalno, 1 šumsko vozilo, 1 vozilo za prijevoz putnika i 2 autocisterne). Sva vozila su tehnički ispravna, registrirana i opremljena radio vezom i potrebnom opremom.

Dobrovoljno vatrogasno društvo Promajna djeluje na području mjesta Promajna, Općine Baška Voda, a potrebi pomaže i susjednim općinama. U Dobrovoljnom vatrogasnom društvu Promajna je učlanjeno 20 operativnih dobrovoljnih vatrogasaca.

Za vrijeme turističke sezone provode pojačane mjere zaštite od požara od 01.06. do 30.09. U Dobrovoljnom vatrogasnom društvu Promajna dežuraju 2 vatrogasca u dnevnoj smjeni.

Vatrogasna postrojba DVD-a Promajna raspolaže s 3 vozila (2 autocisterne i 1 za prijevoz vatrogasaca). Sva vozila su tehnički ispravna, registrirana i opremljena radio vezom i potrebnom opremom.

Operativne snage vatrogastva su nositelj provođenja mjera civilne zaštite radi spašavanja života i zdravlja građana, materijalnih i kulturnih dobara i okoliša, a koje će se provoditi sukladno odlukama i uputama stožera civilne zaštite. Stoga je u narednom razdoblju i nadalje potrebno provoditi osposobljavanja i usavršavanja vatrogasnih kadrova kroz različite oblike obuke, vježbi, natjecanja, kao i provođenje redovitih liječničkih pregleda sukladno posebnim propisima.

Osposobljavanju vatrogasne mladeži te njihovom uključivanju i sudjelovanju u organiziranim vježbama potrebno je posvetiti posebnu pažnju kao i na edukaciji građana, posebno poljoprivrednika kod spaljivanja biljnog otpada, te mogućnosti izbijanja požara na otvorenim prostorima kako bi uz ostale spriječile moguće štetnosti na okoliš.

**c) Operativne snage Hrvatskog Crvenog križa**

**Crveni križ je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu i drugim važećim propisima. Crveni križ pored prikuplja i raspoređuje humanitarnu pomoć za potrebe ugroženih građanima, provodi obuku i oprema ekipe za izvršavanje zadaća u slučaju velikih prirodnih, ekoloških i drugih nesreća s posljedicama većih stradanja i epidemija.**

**Hrvatski Crveni križ mora provoditi sljedeće:**

* **edukaciju interventnog tima za djelovanje u velikim nesrećama**
* **procjenu situacije, podizanja naselja, organizacije smještaja, psihološku pomoć i potporu (u slučaju potrebe)**
* **educirati učenike Osnovne škole Baška Voda za pružanje prve pomoći**
* **sudjelovati u natjecanjima prve pomoći u Osnovnoj školi Baška Voda**
* **osposobljavati se za pružanje prve pomoći postrojbi civilne zaštite**
* **osposobljavati se za pružanje prve pomoći udrugama građana**
* **osposobljavati se za pružanje prve pomoći pripadnicima DVD Baška Voda**
* **organizirati i provoditi natjecanja iz prve pomoći**
* **provoditi potrebne aktivnosti u svezi dobrovoljnog darivanja krvi**

**Osim navedenoga Hrvatski Crveni križ, prima i raspoređuje humanitarnu pomoć te u slučaju potrebe na području svoga djelovanja obučava, i oprema ekipe za izvršavanje zadaća u slučaju velikih prirodnih, ekoloških i drugih nesreća s posljedicama masovnog stradanja i epidemija.**

**Budući da na području Općine Baška Voda nije organiziran Hrvatski crveni križ, isto u svome djelovanju pokriva GDCK Makarska. Općina Baška Voda pomaže u razvoju GDCK Makarska sa sredstvima iz proračuna. U radu GDCK Makarska sudjeluju i pripadnici i volonteri iz Baške Vode.**

**d) Operativne snage Hrvatske gorske službe spašavanja**

Hrvatska gorska služba spašavanja je nacionalna, dobrovoljna, stručna, humanitarna i nestranačka udruga javnoga značaja. Osnovni ciljevi HGSS-a su sprječavanje nesreća, spašavanje i pružanje prve medicinske pomoći u planini i na drugim nepristupačnim područjima i u izvanrednim okolnostima kod kojih pri spašavanju i pružanju pomoći treba primijeniti posebno stručno znanje i upotrijebiti tehničku opremu za spašavanje u planinama, a u svrhu očuvanja ljudskog života, zdravlja i imovine. HGSS je neprofitna udruga koja obavlja djelatnosti od interesa za Republiku Hrvatsku. Okuplja gorske spašavatelje HGSS-a koje pokrivaju cijelo područje Republike Hrvatske.

Za područje Općine Baška Voda nadležna je Hrvatska gorska služba spašavanja – Stanica Makarska. Zadaće i način rada HGSS Makarska su određeni posebnim propisima, pa stoga sve aktivnosti provodi po vlastitim planovima i sukladno propisanim pravilima.

**e) Udruge građana**

Temeljem odluke Općinskog vijeća za područje Baške Vode određene su sljedeće udruge od interesa za sustav civilne zaštite:

* Lovačka udruga ''Kuna'' Baška Voda
* Hrvatsko Planinarsko društvo ''Sv. Ilija'' Baška Voda

Navedene udruge pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, te svojim sposobnostima nadopunjuju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite sukladno odredbama Zakona o civilnoj zaštiti, kao i planovima jedinica lokalne samouprave.

Radi osposobljavanja za sudjelovanje u sustavu civilne zaštite udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite. Udruge se organiziraju tako da samostalno mogu izvršiti pozivanje, aktiviranje i provođenje zadaća u sustavu civilne zaštite, a koje mogu dobiti od Stožera CZ Baška Voda. Za redoviti rad i pripreme za civilnu zaštitu navedene udruge Općina godišnje sufinancira putem proračuna.

**f) Postrojbe i povjerenici civilne zaštite**

Za sudjelovanje u mjerama i aktivnostima u sustavu civilne zaštite, sukladno procjeni rizika, Općina Baška Voda je osnovala postrojbu civilne zaštite opće namjene s 15 pripadnika, s ciljem obavljanja jednostavnih zadaća u velikim nesrećama na području nadležnosti općine. **U narednom razdoblju potrebno je:**

* **ažurirati podatke o pripadnicima postrojbe**
* **izvršiti smotru i provjeriti popunjenost**
* **osposobiti** postrojbu civilne zaštite za namjenske zadaće
* **održati vježbu civilne zaštite u skladu s donesenim Planom vježbi**
* **osigurati skladišni prostor za opremu i sredstva postrojbe**
* **opremiti postrojbu civilne zaštite opće namjene**
* **osigurati pozivanje obveznika civilne zaštite radi provođenja smotre, vježbi, mobilizacije**
* **osigurati osposobljavanje obveznika civilne zaštite**

Temeljem Pravilnika o mobilizaciji, uvjetima i načinu rada operativnih snaga sustava civilne zaštite, NN 69/16, povjerenike i zamjenike povjerenika civilne zaštite imenuje izvršno tijelo jedinice lokalne samouprave iz redova obveznika civilne zaštite koji žive u zgradi, ulici ili naselju za koje područje će se rasporediti na dužnosti povjerenika civilne zaštite.

Povjerenik civilne zaštite i njegov zamjenik:

* **sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite**
* **daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite**
* **sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite**
* **organiziraju zaštitu i spašavanje pripadnika ranjivih skupina**
* **provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.**

U narednom razdoblju potrebno je imenovati povjerenike i zamjenike povjerenika civilne zaštite za cijelo područje općine, a prema uputama iz navedenog Pravilnika, kako bi se osiguralo planirano provođenje mjera civilne zaštite.

**g) Koordinatori na lokaciji**

Zadaća Koordinatora na lokaciji je da procjenjuje situaciju na terenu, njene posljedice te u suradnji sa stožerom civilne zaštite usklađuje djelovanje operativnih snaga sustava civilne zaštite. Načelnik stožera civilne zaštite sukladno specifičnostima izvanrednog događanja, određuje koordinatora na lokaciji iz redova operativnih snaga sustava civilne zaštite.

Potrebno je odrediti potencijalne koordinatore i iste obavijestiti o mogućnosti da budu određeni za dužnost koordinatora, te o njihovim zadaćama.

**h) Pravne osobe u sustavu civilne zaštite**

Temeljem odluke Općinskog vijeća o određivanju pravnih osoba od interesa za sustav civilne zaštite iz lipnja 2022.g., za područje Baške Vode određene su sljedeće pravne osobe:

* DVD Baška Voda
* DVD Promajna
* Komunalno poduzeće Gradina-Baška Voda d.o.o.
* Turističko-športska luka Baška Voda
* Club Adriatic d.o.o. –Turističko naselje Baško polje
* Lovačka udruga “Kuna” Baška Voda
* Hrvatsko planinarsko društvo “Sv. Ilija” Baška Voda

Pravna osoba dužna je odazvati se zahtjevu načelnika Stožera civilne zaštite, te sudjelovati s ljudskim snagama i materijalnim resursima u provedbi mjera i aktivnosti u sustavu civilne zaštite. Pravne osobe dužne su na poziv nadležnog tijela omogućiti svojim zaposlenicima koji su raspoređeni u operativne snage sustava civilne zaštite sudjelovanje u provedbi mjera i aktivnosti u sustavu civilne zaštite

Pravne osobe određene navedenom odlukom dužne su izraditi Operativni plan civilne zaštite o načinu organiziranja provedbe mjera i aktivnosti u sustavu civilne zaštite, sukladno odredbama Zakona o sustavu civilne zaštite.

FINANCIRANJE SUSTAVA CIVILNE ZAŠTITE

Općina Baška Voda je u 2023. godini financirala sljedeće aktivnosti sustava civilne zaštite:

|  |  |  |  |  |
| --- | --- | --- | --- | --- |
| RB | Operativne snage | da/ne | Iznos - eur | Napomena |
| 1 | Stožer civilne zaštite | ne | 0,00 | osposobljavanje, vježbe |
| 2 | Operativne snage vatrogastva | da | 145.377,01  4.730,00  od 01.01.2023-30.09.2023. | DVD Baška Voda, DVD Promajna - redovita djelatnost opremanje, uvježbavanje |
| 3 | Operativne snage Hrvatskog Crvenog križa Makarska | da | 28.921,17 | opremanje, osposobljavanje |
| 4 | Operativne snage Hrvatske gorske službe spašavanja | ne | 0,00 | opremanje, uvježbavanje |
| 5 | Udruge | ne | 0,00 | opremanje, uvježbavanje |
| 6 | Postrojbe i povjerenici civilne zaštite | ne | 0,00 | opremanje, smotra, uvježbavanje |
| 7 | Koordinatori na lokaciji | ne | 0,00 | osposobljavanje |
| 8 | Pravne osobe u sustavu civilne zaštite | ne | 0,00 | izrada planova, opremanje, uvježbavanje |
| 9 | Ostali troškovi – ovlaštene pravne osobe | ne | 0,00 | Izrada planskih dokumenata - Procjena rizika, Plan djelovanja civilne zaštite, Analiza stanja ….. |
| UKUPNO | | | **179. 028,18** |  |

ZAKLJUČAK

Općina Baška Voda je provela veliki dio predviđenih obaveza u području civilne zaštite, a koje se temelje na Zakonu o sustavu civilne zaštite i važećim pravilnicima, te je učinjen značajan napredak u ustrojavanju sustava civilne zaštite u odnosu na prethodne godine.

U narednom razdoblju nužno je sve Planove djelovanja i ostale normativne akte (odluke, imenovanja, pravilnici …) u području civilne zaštite redovito ažurirati sukladno nastalim promjena u zakonskoj regulativi, promjenama osoba na pojedinim dužnostima ili funkcijama, te prema odlukama nadležnih tijela, a kako bi se unaprjedio sustav civilne zaštite.

Za povećanje razine i razine spremnosti operativnog djelovanja operativnih snaga nužno je nadalje provoditi sljedeće mjere:

* redovito ažuriranje baze podataka stožera i pripadnika operativnih snaga civilne zaštite,
* održavanje popunjenosti svih dijelova operativnih snaga,
* kontinuirano osposobljavanje i edukacija Stožera i pripadnika operativnih snaga,
* planiranje održavanje i analiza vježbi prema postojećim propisima,
* prema utvrđenim prioritetima planirati i provoditi opremanje materijalnim sredstvima za namjenske zadaće i predviđene mjere civilne zaštite
* pri izradi prijedloga proračuna je nužno planirati i sredstva za razvoj civilne zaštite

U razvoju sustava CZ potrebno je težiti što ravnomjernijem razvoju svih komponenti sustava kako bi se postigla što veća razina operativnosti.

Prema Pravilniku o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (NN 66/21), na temelju ove Analize stanja civilne zaštite izrađuju se sljedeći dokumenti:

* Smjernice za organizaciju i razvoj sustava civilne zaštite se izrađuju na temelju godišnje analize stanja sustava civilne zaštite i njima se utvrđuju prioriteti lokalne vlasti na području civilne zaštite za rok od četiri godine.
* Godišnji plan razvoja sustava civilne zaštite predstavlja dokument za implementaciju ciljeva iz Smjernica koji se u njih prenose kako bi se konkretizirale mjere i aktivnosti te utvrdila dinamika njihovog ostvarivanja.

ZAVRŠNA ODREDBA

Ova Analiza objavit će se u „Službenom glasniku Općine Baška Voda“.

Predsjednik Općinskog vijeća

Ante Lončar

KLASA: 024-02/23-01/60

UR.BROJ: 2181-17-01-23-01

Baška Voda, 18. prosinca 2023. godine